નવી દિલ્હીઃ મહિલા અને બાળ વિકાસ મંત્રાલય જલ્દી મોબાઇલ ફોનમાં બાળકો માટે એક ચાઇલ્ડ એપ લોન્ચ કરવાની તૈયારી કરી રહ્યું છે. બાળ વિકાસ મંત્રી મેનકા ગાંધી ચાઇલ્ડ લાઇન સેન્ટરની સમીક્ષા કરવા માટે પત્રકારોના એક દળને લઇને ગુડગાંવ પહોંચ્યા હતા, જ્યાં તેમણે આ અંગે માહિતી આપી હતી. તેમણે જણાવ્યું છે કે ચાઇલ્ડ લાઇન ફાઉન્ડેશનના સહયોગથી એક એપ તૈયાર કરવામાં આવશે. આ એપને ડાઉનલોડ કર્યા પછી બાળક જેવું તે બટન દબાવશે કે તરત જ માતા-પિતા સાથે ચાઇલ્ડ લાઇન સેન્ટરમાં તે કોલ નોંધાશે અને જલ્દી મદદ માટે ટીમ બાળક પાસે પહોંચી જશે.